सुशांत सिंह राजपूत केस पर संजय निरुपम का बड़ा बयान-'मुंबई पुलिस प्रतिष्ठा का प्रश्न ना बनाए, सुप्रीम कोर्ट के आदेश का पालन करे'
सुशांत सिंह राजपूत की मौत के मामले की जांच सुप्रीम कोर्ट ने सीबीआई को सौंपने का फैसला किया है। सुप्रीम कोर्ट के फैसले के बाद कांग्रेस नेता संजय निरुपम ने ट्वीट कर मुंबई पुलिस को इसे नाहक प्रतिष्ठा का प्रश्न ना बनाने की नसिहत दी।
मुंबई: सुशांत सिंह राजपूत की मौत के मामले की जांच सुप्रीम कोर्ट ने सीबीआई को सौंपने का फैसला किया है। सुप्रीम कोर्ट के फैसले के बाद कांग्रेस नेता संजय निरुपम ने ट्वीट कर मुंबई पुलिस को इसे नाहक प्रतिष्ठा का प्रश्न ना बनाने की नसिहत दी और कहा कि सुशांत सिंह राजपूत की मौत की जाँच सीबीआई को सौंप दे।संजय निरुपम ने ट्वीट किया, "मुंबई पुलिस नाहक प्रतिष्ठा का प्रश्न ना बनाए। सुप्रीम कोर्ट के आदेश का पालन करे। #SushanthSinghRajput की मृत्यू की जाँच #CBI को सौंप दे। मुंबई पुलिस की क्षमता पर किसी को शक नहीं है। पर इस मामले की जाँच में ढीलाई बरती जा रही थी। यह दिख रहा था। कारण सरकार जाने।"बता दें कि सुप्रीम कोर्ट ने निर्देश देते हुए कहा है कि मुंबई पुलिस सारे सबूत सीबीआई को आगे की जांच के लिए सौंप दे। सुप्रीम कोर्ट ने ये भी कहा कि बिहार पुलिस को एफआईआर दर्ज करने का अधिकार था। पटना में दर्ज हुई एफआईआर सही थी।कोर्ट ने यह भी कहा कि बिहार पुलिस को भी मामले की जांच करने का अधिकार था। मुंबई पुलिस ने सुशांत की मौत को लेकर दुर्घटना के पहलू तक जांच की जबकि बिहार पुलिस ने सभी पहलुओं को लेकर एफआईआर दर्ज की थी। बिहार सरकार को सीबीआई जांच की सिफारिश करने का अधिकार था।